stanford-oval/wikipedia huggingface dataset:
מאתיי בסאראב
המדיניות של בסאראב > השלום עם מולדובה ובניית הכנסיות

לאחר מותו ממחלה של יואן, הבן של וסילה לופו, ב-1640, נרגעו היחסים בין לופו ובין מאתיי בסאראב, הם השלימו ואף בנו כנסיות לציון השלום ביניהם.
בשנת 1644 הגיע לחצרו של מאתיי בסאראב משלחת ששלח וסילה לופו ובראשה המיטרופוליט המולדבי ורלאם (Varlaam). המיטרופוליט פעל לשכנע את מאתיי בסאראב שעדיפים יחסי שכנות טובים בין שני השליטים הרומנים וכסימן רצון טוב מוכן וסילה לופו לבנות כנסייה בוולאכיה. מאתיי בסאראב קיבל את הפנייה ברצון רב והשיב שבתמורה הוא יבנה כנסייה במולדובה. וסילה לופו שיקם מהיסוד את הכנסייה של מנזר סטֶלֲיָה (Stelea), בטרגובישטה, שבה היה קבור גם אביו, ניקולאיה. בנוסף לבנייה מחדש של הכנסייה, בנה לופו גם מבני עזר רבים. בו זמנית בנה בסאראב, במולדובה, בחבל פוטנה, את המנזר סובז'ה (Soveja), מנזר מבוצר היטב.
קרב פינטה > הפלישה למולדובה

בסוף 1652 שוב התדרדרו היחסים ולגבי הסיבה יש מחלוקת. סברה אחת טוענת שלופו, בעזרת הקוזקים של חתנו, תכנן להרחיב את שלטונו וסברה אחרת טוענת שגאורגי השני ראקוצי החליט להדיח את שליט נסיכות מולדובה וגייס למטרותיו גם את מאתיי בסאראב.
באביב 1653 תמכו ראקוצי ומאתיי בסאראב תמיכה צבאית בלוגופט הגדול של וסילה לופו, גאורגה שטפאן, שמרד נגד לופו וניסה לתפוס את השלטון. גוף לוחם טרנסילבני, בפיקודו של קמני (Kemeny), חדר לנסיכות מולדובה דרך מעברי ההרים המפרידים בינה ובין טרנסילבניה. גוף צבאי ולאכי, בפיקוד הספטאר הוולאכי, דיאיקול בויצ'סקו (Diicul Buicescu) הגיע מכיוון מילקוב.
לופו הופתע מהפלישה וכשהפולשים הגיעו לרומאן, הוא נסוג לכיוון חוטין ובהמשך עבר את הדניסטר ושלח לבקש עזרה מחתנו, טימוש חמלניצקי. הפולשים הגיעו בינתיים לבירת נסיכות מולדובה, ליאשי.
קרב פינטה > שובו של וסילה לופו

לאחר שגאורגה שטפאן הושב על כס השלטון ביאשי, הגיע טימוש חמלניצקי עם צבא של 8,000 קוזקים. טימוש עבר את הפרוט ב-30 באפריל ובפופריקאן (Popricani) הכה את צבאו של גאורגה שטפאן ותפס את השלטון ביאשי. וסילה לופו שב גם כן ולקח את מושכות השלטון לידיו. הוא לא הסתפק בכך והחליט לנקום במאתיי בסאראב - יצא עם כל צבאו ועם צבאו של חמלניצקי לכיוון ולאכיה ובהגיעו לפוקשאן, שרף את החלק הוולאכי של העיר.
קרב פינטה > מהלכי קרב פינטה

במהלך הקרב שנערך בין צבא נסיכות מולדובה, שהסתייע בלוחמים קוזקים, שהונהגו על ידי טימוש חמלניצקי ובין הצבא הוולאכי, ליד כפר בשם פינטה, ניצח הצבא הוולאכי ווסילה לופו וטימוש חמלניצקי נמלטו בהשאירם את צבאם מאחור. הקוזקים הצליחו לסגת בצורה מסודרת וללא אבדות כבדות, אך הצבא המולדבי נופץ, 3,000 עד 4,000 מולדבים נותרו בשדה הקרב וגם 16 תותחים.
לאחר הקרב חדר לנסיכות מולדובה גאורגה שטפאן עם סיוע ולאכי וסיוע טרנסילבני ולאחר קרב שנערך בסרקה הצליח להשתלט על הכס המולדבי.
מרד חיילי בסאראב

לאחר הניצחון בפינטה תבעו חיילי בסאראב תשלום מוגדל (מענק בגובה שלוש משכורות), כתמורה לניצחון על צבא מולדובה. מאתיי בסאראב, שפצעו הסתבך וסבל ממנו וגם ממות רעייתו, לא מיהר להיענות לתביעת חייליו והם התחילו להחציף פנים ולקרוא לו לפרוש למנזר, כי הוא זקן וחולה מדי וכבר לא מתאים להיות שליט. החיילים תפסו שניים מהבויארים הבכירים, גינאה וראדו ורזארו, שהיו חשודים בעיניהם שמייעצים לבסאראב לא לשלם להם את המענק שתבעו, הוציאו אותם מחצרו של בסאראב אל השדה, לפני החיילים והרגו אותם. החיילים הרגו גם את הבויאר סוקול קורנצאנו, משום שהיה חולה ובזזו את בתי הבויארים האלה. פעם, כשמאתיי בסאראב יצא לטייל מעט בסביבה, מנעו ממנו לשוב לטרגובישטה והשאירו אותו מחוץ לחומות העיר שלושה ימים, כשהם מונעים ממנו מזונות ודורשים שיהפוך לנזיר או שיעזוב את הארץ. מאתיי אסאראב נאלץ להבטיח להם תשלומים ורק כך נתנו לו לשוב למצודתו. הוא תכנן להעניש אותם בצורה חמורה באביב ולהוציא להורג את כל מפקדיהם, אך מותו מנע זאת.
ראו גם

קרב פינטה
ולאכיה
לקריאה נוספת

Constantin C. Giurescu, Istoria Românilor, volumul III pag' 46 - 65
הערות שוליים

↑  הכנסייה - מופת השלום של השליטים מאתיי בסאראב ווסילה לופו (ברומנית)
↑  עיר חשובה בנסיכות מולדובה בימי הביניים, אך מאז ירדה מאוד בחשיבותה וכעת יש בה פחות מ-9,000 תושבים
↑  העיר פוקשאן שוכנת בגבול שבין מולדובה ובין ולאכיה ואוחדה רשמית רק עם כינון רומניה
| --- | --- |
בקרת זהויות :  NLI: 987007345877005171  PLWABN: 9810622402505606  GND: 121092070  ISNI: 0000 0000 7862 3428  LCCN: n83150784  NKC: jo20191052684  SNAC: w6t75ncc  SUDOC: 080189857  VIAF: 22988422   WorldCat (עם VIAF): 22988422
מונדיאליטו 2009 (כדורגל חופים)

| --- | --- |
 מארחת:  פורטוגל
 תקופת התחרות:  7 באוגוסט 2009 – 9 באוגוסט 2009 (3 ימים)
 מספר משתתפות:  4
 הזוכה:  פורטוגל פורטוגל (זכייה שלישית)
 מספר משחקים:  6
 מספר שערים:  51 (8.5 בממוצע למשחק)
 מלך השערים:  ספרד אמארל (7 שערים)
 השחקן המצטיין:  פורטוגל מאדג'ר
 → מונדיאליטו 2008מונדיאליטו 2010 ←
 
מונדיאליטו 2009 בכדורגל חופים היה טורניר כדורגל חופים, שנערך בחוף "פראיה דה רושה" בפורטימאו, פורטוגל בין התאריכים 7 באוגוסט ל-9 באוגוסט 2009. התחרות כללה ארבע נבחרות שהתחרו ביניהן בשיטת ראונד-רובין (שיטה שבה כל נבחרת פוגשת את כל הנבחרות האחרות).
הנבחרות המשתתפות

ברזיל ברזיל
איחוד האמירויות הערביות איחוד האמירויות הערביות
ספרד ספרד
פורטוגל פורטוגל (מארחת)
טבלה סופית

| קבוצה | משחקים | ניצחונות | ניצחונות (לאחר הארכה או פנדלים) | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| פורטוגל פורטוגל | 3 | 2 | 0 | 1 | 13 | 11 | 2+ | 6 |
| ברזיל ברזיל | 3 | 2 | 0 | 1 | 14 | 10 | 4+ | 6 |
| ספרד ספרד | 3 | 1 | 0 | 2 | 17 | 8 | 9+ | 3 |
| איחוד האמירויות הערביות איחוד האמירויות הערביות | 3 | 0 | 0 | 3 | 7 | 14 | 7- | 0 |
לוח זמנים ותוצאות

| 0 | 1 | 2 | 3 | 4 |
| --- | --- | --- | --- | --- |
| 7 באוגוסט 2009 | ברזיל ברזיל | 1-3 | ספרד ספרד | פראיה דה רושה, פורטימאו, פורטוגל |
| 7 באוגוסט 2009 |  |  |  | פראיה דה רושה, פורטימאו, פורטוגל |
| 0 | 1 | 2 | 3 | 4 |
| --- | --- | --- | --- | --- |
| 7 באוגוסט 2009 | איחוד האמירויות הערביות איחוד האמירויות הערביות | 3-1 | פורטוגל פורטוגל | פראיה דה רושה, פורטימאו, פורטוגל |
| 7 באוגוסט 2009 |  |  |  | פראיה דה רושה, פורטימאו, פורטוגל |
| 0 | 1 | 2 | 3 | 4 |
| --- | --- | --- | --- | --- |
| 8 באוגוסט 2009 | ברזיל ברזיל | 3-7 | איחוד האמירויות הערביות איחוד האמירויות הערביות | פראיה דה רושה, פורטימאו, פורטוגל |
| 8 באוגוסט 2009 |  |  |  | פראיה דה רושה, פורטימאו, פורטוגל |
| 0 | 1 | 2 | 3 | 4 |
| --- | --- | --- | --- | --- |
| 8 באוגוסט 2009 | פורטוגל פורטוגל | 6-4 | ספרד ספרד | פראיה דה רושה, פורטימאו, פורטוגל |
| 8 באוגוסט 2009 |  |  |  | פראיה דה רושה, פורטימאו, פורטוגל |
| 0 | 1 | 2 | 3 | 4 |
| --- | --- | --- | --- | --- |
| 9 באוגוסט 2009 | ספרד ספרד | 3-10 | איחוד האמירויות הערביות איחוד האמירויות הערביות | פראיה דה רושה, פורטימאו, פורטוגל |
| 9 באוגוסט 2009 |  |  |  | פראיה דה רושה, פורטימאו, פורטוגל |
| 0 | 1 | 2 | 3 | 4 |
| --- | --- | --- | --- | --- |
| 9 באוגוסט 2009 | פורטוגל פורטוגל | 4-6 | ברזיל ברזיל | פראיה דה רושה, פורטימאו, פורטוגל |
| 9 באוגוסט 2009 |  |  |  | פראיה דה רושה, פורטימאו, פורטוגל |
פרסים

| השחקן המצטיין (MVP) |
| --- | --- | --- | --- |
פורטוגל מאדג'ר
מלך השערים
ספרד אמארל (7 שערים)
השוער המצטיין
ברזיל מו
ראו גם

כדורגל חופים
מונדיאליטו
אליפות אירופה בכדורגל חופים
מדריך הסוטה לקולנוע

| --- | --- |

 בימוי:  Sophie Fiennes 
 תסריט:  סלבוי ז'יז'ק
 שחקנים ראשיים:  סלבוי ז'יז'ק
 מוזיקה:  בריאן אינו
 צילום:  Remko Schnorr 
 מדינה:  הממלכה המאוחדת 
 חברת הפקה:  Mischief Films  Amoeba Film
 הקרנת בכורה:  2006 
 משך הקרנה:  150 דק' 
 שפת הסרט:  אנגלית 
 סוגה:  סרט תיעודי 
 סרט הבא:  מדריך הסוטה לאידאולוגיה
 www.thepervertsguide.com
 דף הסרט ב־IMDb
 
מדריך הסוטה לקולנוע (באנגלית: The Pervert's Guide to Cinema) הוא סרט תיעודי משנת 2006 שביימה והפיקה סופי פיינס (אנ'), ונכתב והוגש על ידי הפילוסוף והפסיכואנליטיקן הסלובני סלבוי ז'יז'ק. הסרט בוחן וחוקר מספר סרטים מנקודת מבט תאורטית פסיכואנליטית לקאניאנית ומנקודת מבט פילוסופית של תיאוריה ביקורתית.
במהלך הסרט מוקרנים קטעים מהסרטים הנידונים כשז'יז'ק כביכול נשתל בתוכם, כאשר הוא מדבר לקהל על גבי מסך ירוק, בסצנות שמשחזרות את הסרטים.
הסרט מחזיק בדירוג של 87% באתר Rotten Tomatoes, בהתבסס על 23 ביקורות.
ב-15 בנובמבר 2012 פיינס וז'יז'ק פרסמו סרט המשך שנעשה במתכונת דומה, בשם "מדריך הסוטה לאידאולוגיה".
רשימת הסרטים המנותחים

Possessed ‏ (1931)
עסקי קופים (אנ') (1931)
פרנקנשטיין (1931)
אורות הכרך (1931)
מרק ברווז (1933)
צוואתו של ד"ר מבוזה (1933)
יום הדין של פלוטו (אנ') (1935)
הקוסם מארץ עוז (1939)
הדיקטטור הגדול (1940)
חבלן (1942)
Dead of Night ‏(1945)
נעליים אדומות (1948)
הקוזאקים של קובאן (1949)
אליס בארץ הפלאות (1951)
חלון אחורי (1954)
לתפוס גנב (1955)
עשרת הדיברות (1956)
ורטיגו (1958)
איוואן האיום (חלק שני: "מזימת הבויארים") (1958)
מזימות בינלאומיות (1959)
חיים בשנית (1966)
פסיכו (1960)
הציפורים (1963)
דוקטור סטריינג'לאב (1964)
פרסונה (1966)
סולאריס (1972)
מגרש השדים (1973)
השיחה (1974)
הנוסע השמיני (1979)
סטאלקר (1979)
חולית (1984)
קטיפה כחולה (1986)
לב פראי (1990)
שלושת הצבעים: כחול (1993)
כביש אבוד (1997)
שובו של הנוסע השמיני (1997)
מטריקס (1999)
מועדון קרב (1999)
עיניים עצומות לרווחה (1999)
מלהולנד דרייב (2001)
המורה לפסנתר (2001)
תשוקה חותכת (2003)
דוגוויל (2003)
מלחמת הכוכבים - פרק 3: נקמת הסית' (2005)
הערות שוליים

↑  "The Pervert's Guide to Cinema (2006)". Rotten Tomatoes. ארכיון מ-5 בפברואר 2021. נבדק ב-6 בינואר 2017. {{cite web}}:  (עזרה)
↑  Savage, Sophia (14 באוקטובר 2011). "Pervert's Guide to Cinema's Fiennes and Zizek Reteam for Pervert's Guide to Ideology". IndieWire. אורכב מ-המקור ב-27 בפברואר 2014. נבדק ב-6 באוגוסט 2021. {{cite web}}:  (עזרה)
↑  Leigh, Danny (16 באוקטובר 2011). "Slavoj Žižek: Blofeld rides again". The Guardian. ארכיון מ-10 במרץ 2021. נבדק ב-6 באוגוסט 2021. {{cite web}}:  (עזרה)
מוריס סמדג'ה

| --- | --- |

מוריס סמדג'ה פורטרט
 לידה:  ספטמבר 1932 תוניסיה
 פטירה:  6 בספטמבר 2023 (בגיל 91) נתניה, ישראל
 מידע כללי
 מדינה:  ישראל 
 ספורט
 ענף ספורט:  ג'ודו
 הישגים
 דרגה:  דאן 8
 תלמידים:  בנו אורן סמדג'ה, נבחרת ישראל
 
מוריס סמדג'ה (ספטמבר 1932 – 6 בספטמבר 2023) היה ג'ודוקא, מאמן ג'ודו וממייסדי ענף הג'ודו התחרותי בישראל. חתן פרס מפעל חיים בספורט של משרד התרבות והספורט לשנת 2022.
ביוגרפיה

סמדג'ה נולד בתוניסיה, בנם של גיזלה ושארל. עד לעלייתה ארצה של המשפחה בשנת 1961, נזקפו לזכותו של סמדג'ה זכיות רבות בג'ודו בתחרויות שונות בצפון אפריקה. לאחר העלייה לישראל, עברה המשפחה להתגורר במעברת "משק עזר", שבבאר שבע, וסמדג'ה החל לעבוד כחשמלאי במפעל "חרות".
ביוגרפיה > קריירה בספורט

תחילתו של הג`ודו הישראלי היא בעליית שורה של צעירים שעסקו בארצות מוצאם בג`ודו. מרביתם באו מארצות הנתונות להשפעה צרפתית חזקה - על אלה נמנים... מוריס סמדג`ה בבאר-שבע... חבורה זו של ג`ודוקא, הפכו מאמנים בארץ בהיעדר סמכות אחרת ובנו את הדור הראשון של ג`ודוקא בישראל.
מבאר שבע יצא סמדג'ה לתור אחר עזרה לפעילותו בענף הג'ודו. בשותפות עם מאמן[דרושה הבהרה] מירושלים, הוא הקים את ענף הג'ודו התחרותי בישראל. תחילה הקימו מועדון עם מזרנים משאריות בדים בבית הספר "נתיבות" בשכונה ב' בבאר שבע, ולאחר מכן קיבלו תרומה מעולי צרפת ובעזרתה קנו מזרנים חדשים למועדון.
בפברואר 1967 עבר סמדג'ה את המבחן הראשון בישראל לחגורות שחורות ביחד עם עמוס גילעד, ושניהם קיבלו את דרגת דאן 1. בשנת 1970 סיים את קורס המאמנים הראשון בישראל.
סמדג'ה אימן במועדון "נעורים" בשכונה ד'. תלמידים רבים שלמדו אצלו הפכו בהמשך לאלופי ישראל, ומועדון הפועל באר שבע בו אימן הגיע בשנות ה-70 וה-80 לצמרת הענף בישראל. באותן שנים כיהן גם כמאמן נבחרת ישראל וניהל את קורסי מדריכי הג'ודו במכון וינגייט. נבחרת ישראל באותן שנים השתתפה בתחרויות רבות בחו"ל וזכתה במדליות, וכך קיבל ענף הג'ודו הישראלי הכרה בעולם הג'ודו. בשנת 2011 התמנה איגוד חדש שבו יו"ר האיגוד, מנכ"ל האיגוד ומאמן נבחרת ישראל הם חניכיו הישירים של שיהאן מוריס סמדג'ה.
ביוגרפיה > הישגים, פרסים והוקרה

בשנת 1997 קיבל סמדג'ה דרגת דאן 6 ובשנת 2007 קיבל דרגת דאן 7. בשנת 2015 קיבל את דרגת דאן 8, והיה הג'ודאי הבכיר בישראל.
בשנת 2022 זכה בפרס מפעל חיים בספורט של משרד התרבות והספורט, למאמן, שמוענק במסגרת חגיגות 65 שנה למכון וינגייט.
גלריה

מוריס סמדג'ה בפעולת הדרכה במועדון "נעורים" בבאר שבע
מוריס סמדג'ה וחניכי ג'ודו במועדון "נעורים" בבאר שבע
מוריס סמדג'ה מעניק מדליה לחניך מצטיין במועדון "נעורים"
מוריס סמדג'ה בפעולה במועדון "נעורים"
חיים אישיים

בשנת 1952 נשא לאישה את חיה. בני הזוג גרו בעיר אריאנה, 6 ק"מ מהבירה תוניס.
בנו, אורן סמדג'ה, זכה במדליית ארד באולימפיאדת ברצלונה (1992), והיה הספורטאי הישראלי השני שזוכה במדליה אולימפית, אחרי יעל ארד (גם היא בברצלונה 1992).
מוריס סמדג'ה נפטר ב-6 בספטמבר 2023, בגיל 91, והובא למנוחות בבית העלמין שיכון ותיקים בנתניה.
הערות שוליים

↑  "מקבלי דרגות דאן" (PDF). איגוד הג'ודו העולמי (באנגלית). p. 2. אורכב מ-המקור (PDF) ב-18 בפברואר 2023. נבדק ב-18 בפברואר 2023. {{cite web}}:  (עזרה)
↑  שוקי קואז (קטע מתוך ספרו של עמוס גלעד, "צעדים בדרך הגמישות"), תולדות הג'ודו בישראל, באתר "ג'ודוקאן"
↑  אסי ממן, פרסי מפעל חיים הוענקו לשרצקי, ברקוביץ' ועוד, באתר ynet, 7 באפריל 2022
1 2  אורן אהרוני, ליאב נחמני, כבוד: הוכרזו הזוכים בפרס מפעל חיים בספורט, באתר ישראל היום, 17 במרץ 2022
↑  היסטוריה של הג'ודו בישראל, איגוד הג'ודו בישראל, חלקית לפי הספר "צעדים בדרך הגמישות" מאת עמוס גלעד, דאן 8.
↑  אורן אהרוני, "הפכת אותנו למעצמת ג'ודו": מוריס סמדג'ה ז"ל הובא למנוחות, באתר ישראל היום, 7 בספטמבר 2023
↑  יניב טוכמן‏, מוריס סמדג'ה הלך לעולמו: "מפורצי הדרך של הג'ודו הישראלי", באתר וואלה, 7 בספטמבר 2023
מדריך הרפתקה לספרי נוער

| --- | --- |

 מידע כללי
 מאת:  כותבים שונים
 איורים:  בן מירס
 הוצאה
 הוצאה:  אוקיינוס
 תאריך הוצאה:  2019
 מספר עמודים:  192
 עורך:  חגי ברקת, אסף ברקת
מדריך הרפתקה לספרי נוער הוא מדריך לספרי קלאסיקה לנוער מתורגמים מספרות העולם. במדריך מוצגות 80 יצירות מופת לנוער מתרבות המערב, שנכתבו החל משנת 1719. המדריך נערך על ידי האחים חגי ברקת ואסף ברקת, העורכים הראשיים של סדרת הרפתקה, שבמסגרתה מתפרסמים ספרי קלאסיקה לנוער. ערכי המדריך נכתבו על ידי חוקרי ספרות, סופרים, מתרגמים, עורכים ומבקרי ספרות.
הספרים המופיעים במדריך

רובינזון קרוזו
מסעי גוליבר
הרפתקאות הברון מינכהאוזן
משפחת רובינזון השווייצרית
אחרון המוהיקנים
בת הקפיטן
דייוויד קופרפילד
שלושת המוסקטרים
אוהל הדוד תום
עלובי החיים
ילדי המים
הרפתקאותיה של אליס בארץ הפלאות
מסע אל בטן האדמה
נשים קטנות
הסייח השחור
היידי
אי המטמון
פינוקיו
רובין הוד
הקלברי פין
מכרות המלך שלמה
הלב
שלושה בסירה אחת (מלבד הכלב)
ספר הג'ונגל
הקוסם מארץ עוץ
כלבם של בני בסקרוויל
ילדי המסילה
הנערים מרחוב פאל
מסע הפלאים של נילס הולגרסון
פנג הלבן
האסופית
הרוח בערבי הנחל
פיטר פן
סוד הגן הנעלם
אבא ארך רגליים
טרזן בן הקופים
פוליאנה
סיפורו של דוקטור דוליטל
במבי
פו הדב
המלך מתיא הראשון
35 במאי
מרי פופינס
בית קטן בערבה
נעלי בלט
ההוביט
לאסי חוזרת הביתה
החמישייה באי המטמון
יומנה של נערה
הקומדיה האנושית
הנסיך הקטן
בילבי
חוות החיות
האריה, המכשפה וארון הבגדים
התפסן בשדה השיפון
הרשת של שרלוט
בעל זבוב
משפחתי וחיות אחרות
משפחת המומינים - חורף קסום
ניקולא הקטן
אל תיגע בזמיר
מיילו בממלכת החכמה
קמט בזמן
צ'רלי בממלכת השוקולד
גבעת ווטרשיפ
הנסיכה הקסומה
מעיין הנצח
הסיפור שאינו נגמר
מדריך הטרמפיסט לגלקסיה
אני, כריסטיאנה פ.
שרה, פשוטה וגבוהה
המעניק
הארי פוטר ואבן החכמים
בורות
המקרה המוזר של הכלב בשעת לילה
דמדומים
גנבת הספרים
משחקי הרעב
אשמת הכוכבים
פלא
כותבי הערכים במדריך

גילי בר-הלל
גלית דהן-קרליבך
דוד רפ
דנה אלעזר-הלוי
דפנה בן צבי
הגר ינאי
חנה לבנת
יהודה אטלס
יואב אבני
יואב כ"ץ
מיכאל דק
מיכל פז קלפ
נועה מנהיים
עטרה אופק
עמיחי שלו
עמרי הרצוג
רנה ורבין
מזל דלי

ערך זה עוסק במזל האסטרולוגי. אם התכוונתם לקבוצת הכוכבים, ראו .
סמל מזל דלי
נושא המים
בול ישראלי המוקדש למזל דלי
קבוצת הכוכבים דלי, כפי שנראים בעין בלתי מזוינת.
מזל דלי הוא אחד משנים עשר המזלות שבגלגל המזלות. באסטרולוגיה המערבית, "בן מזל דלי" הוא מי שנולד בין 21 בינואר לבין 18 בפברואר (לערך). במסורת היהודית מתייחס מזל דלי אל חודש שבט. בלוח השנה במגילות קומראן משויך מזל דלי לחודש טבת. מושג זה מתייחס לרעיון שבתקופה הנתונה מיקום השמש באזור השמיים המוקצה למזל דלי האסטרולוגי. כיום, אין חפיפה בין קונסטלציית הדלי לבין אזור השמיים של מזל דלי בגלל נקיפת ציר כדור הארץ.
מזל הדלי, במקור הלועזי מסומל על ידי אדם הנושא כד מים – "Aquarius".
מזל דלי ביהדות

ייתכן שהמזלות דלי ומאזניים מוזכרים בנבואת "נחמו נחמו עמי":
"הֵן גּוֹיִם כְּמַר מִדְּלִי וּכְשַׁחַק מֹאזְנַיִם נֶחְשָׁבוּ, הֵן אִיִּים כַּדַּק יִטּוֹל."
אין התייחסות למזל זה בספר הזוהר.
בספר יצירה מופיעה רשימת כל המזלות:
שנים עשר מזלות בעולם: טלה שור תאומים סרטן קשת גדי בתולה מאזנים עקרב אריה דלי דגים.
הדלי במיתולוגיה

במיתולוגיה היוונית דמותו של נושא המים קושרה אל פוסידון, אל הים במיתולוגיה היוונית אשר שולט במים.
מזל דלי באסטרולוגיה

מזל דלי הוא אחד משלושת מזלות יסוד האוויר, יחד עם מזל תאומים ומזל מאזניים. הוא משתייך לקבוצת המזלות הקבועים, יחד עם מזל שור, מזל אריה ומזל עקרב. הכוכב השליט של מזל דלי הוא אורנוס, אם כי אסוציאציה זו היא מודרנית. באסטרולוגיה ה"קלאסית" – עוד לפני גילויו של אוראנוס – השתמשו בכוכב שבתאי במקומו. המזלות המתאימים למזל דלי הם מזל תאומים, מזל מאזניים, מזל קשת, מזל טלה ומזל אריה שזהו המזל המשלים למזל זה.
ראו גם

ארבעת היסודות
הערות שוליים

↑  ספר יצירה פרק ה' משנה י"ז
↑  באתרי הקבלה והאסטרולוגיה במרשתת, מרבים לצטט זוהר (על פרשת פנחס) המתייחס לאותיות צ' ו־ב', אך במקור אין כל ציטוט מסוג זה בספר הזוהר. הפסוק המשובש ("שא את ראש בני ישראל") מועתק מאתר לאתר, ונראה שהמקור הוא שיבוש של כתב קבלי מאוחר – המסביר את הכתוב בספר יצירה.
| --- | --- |
בקרת זהויות :  NLI: 987007549043805171  BNE: XX539188  NKC: ph118189
מילון (מבנה נתונים)

מילון (באנגלית נקרא Dictionary, Map או Associative Array) הוא מבנה נתונים מופשט המגדיר אוסף של מפתחות וערכים. המילון מורכב ממיפוי חד-ערכי בין מפתח (Key) לערך (Value). הפעולה של מציאת הערך שמקושר למפתח מסוים נקראת חיפוש (ולעיתים גם שליפה), והיא הפעולה החשובה ביותר שמאפשר המילון. לדוגמה, ספר-טלפונים יכול להיות ממומש באמצעות מילון – מיפוי שמות של אנשים (מפתחות) אל מספרי הטלפון שלהם (ערכים).
מילון בו המפתחות הם הערכים מגדיר קבוצה.
פעולות מילון

הממשק הנפוץ של מילון כולל את הפעלות הבאות:
חיפוש (Lookup) – הפעולה המקבלת מפתח, ומחזירה את הערך הממופה לאותו מפתח. זוהי הפעולה הבסיסית שמגדירה מילון, וקיימת גם במילונים שאינם ברי-שינוי.
הוספה (Add) – פעולה המקבלת מפתח חדש וערך, ומוסיפה למילון מיפוי בין המפתח לערך.
מחיקה (Remove) – פעולה המקבלת מפתח ומסירה אותו (ואת הערך הממופה אליו) מהמילון.
החלפה (Reassign) – פעולה המקבלת מפתח קיים במילון וערך חדש, וממפה את המפתח לערך החדש (הערך הקודם נדרס ונמחק). ניתן לבצע פעולה זו בעזרת מחיקה והוספה, אך לעיתים תמיכה ישירה בפעולה הזאת מאפשרת מימוש יעיל יותר.
פעולות נפוצות נוספות: בדיקת מספר המפתחות, ויצירה של איטרטור למעבר על הזוגות (מפתח, ערך).
מחיר העברה

מחיר העברה הוא המחיר הנקבע ביחס לעסקה המבוצעת בין חברות קשורות. למעשה מדובר בכל עסקה שהיא, כאשר הנפוצות ביותר הן מכירת מוצרים, מתן שירותים (שיווק והפצה, שירותי ניהול, מחקר ופיתוח וכדומה), עסקאות פיננסיות (לרבות הלוואות), העברת ידע, שימוש בקניין רוחני (למשל בשם החברה או בידע שלה). כל עסקה כזו חייבת להיות מלווה בתיעוד נאות, הכולל, בין היתר, מחקר כלכלי-משפטי על החברה (Study) והסכם בין חברתי. בגופים פיננסים כבנקים, קיים מתח מובנה בין החטיבה העסקית המעמידה את האשראי ללקוח לבין חטיבת שוקי ההון אשר קובעת את מחיר העברה. במרבית המקרים מנכ"ל הגוף הפיננסי מכריע בסופו של דבר לטובת החטיבה העסקית.
במקרים רבים ובאופן טבעי, חברות מנסות לתכנן את מחירי ההעברה בקבוצה כך שחבות המס תקטן, בהתאם לשיעורי המס במדינות בהן פועלת החברה. כך לדוגמה ינסו חברות לצמצם רווחיהן המוצהרים במדינות בהן שיעור המס גבוה ולהגדיל את רווחיהן המוצהרים במדינות בהן שיעור המס נמוך.
לכן, אחת המטרות הראשונות כיום לתקיפה על ידי רשויות המס, הן אותן עסקאות בינלאומיות. רשויות המס מבקשות לבחון האם העסקאות בוצעו בתנאי שוק, על פי עקרון אורך הזרוע (Arm's Length principle) המבקש לאמוד את מחיר השוק. כלומר, לבחון האם העסקאות בוצעו באותם תנאים כמו עסקאות עם צדדים שלישיים וכי לא נעשו מניפולציות אשר נועדו להעברת רווחים ממדינה אחת לאחרת.
קביעת טווח המחירים הנאות

בענף מחירי ההעברה נהוגות מספר שיטות לקביעת תחום המחירים הנאות. הוראות הדין הנהוגות בעולם קובעות כי תוצאת עסקה בין-חברתית, המתיימרת להתבצע במחיר השוק, חייבת להיקבע בהתאם לשיטה המתאימה ביותר לכך, בהתחשב בעובדות ובהשלכות הכלכליות של אותה עסקה נבדקת.
קביעת השיטה הנבחרת היא בעלת חשיבות גבוהה ביותר ומשליכה על פעילות החברות המעורבות, בין היתר משום שמבחינת רשויות המס היא מצביעה על האופי ה"אמיתי" של העסקה (בנוסף לאופי העסקה בפועל). להלן סקירה קצרה של חלק מהשיטות הקיימות לצורך קביעה, הגנה ויישום של מחירי העברה:
שיטת השוואת מחירים בלתי-תלויים ("Comparable Uncontrolled Price Method – CUP") - שיטה זו משווה בין המחירים שנגבו בין חברות קשורות לבין מחירים בין חברות שאינן קשורות (צדדים שלישיים), בעת ביצוע עסקה זהה (או אם קיימים הבדלים מינוריים בלבד בין העסקאות המשוות).
שיטת המכירה החוזרת ("Resale Price Method") - שיטה זו מנסה להעריך האם הסכום שנגבה בעסקה בין חברות קשורות הוא בתנאי שוק, על ידי בדיקת שולי הרווח הגולמי (gross margin), בהשוואה לאותו רווח אשר הושג בעסקאות עם צדדים שלישיים. שיטה זו נהוגה במיוחד לצורך בדיקת מפיצים אשר מוכרים למשל מוצר של יצרן, וזאת מבלי לשנות את המוצר או להוסיף לו ערך מהותי כלשהו.
שיטת העלות הנוספת ("Cost Plus Method") - על ידי שימוש בשיטה זו, מחיר השוק נמדד על ידי הוספת רווח גולמי (gross profit) הולם לעלות הייצור (או השירות) בעסקה הבין-חברתית הנבדקת. שיטה זו נהוגה, לרוב, לצורך קביעת התוספת (mark-up) אותה צריך להרוויח היצרן (או נותן השירות) בנוסף לעלויותיו בייצור המוצר או אספקת השירות, כאשר הוא עובד עבור חברה קשורה שלו.
שיטות חלוקת הרווח ("Profit Split Methods") - שיטות אלו מחלקות רווחים (או הפסדים) אשר נצברו בעסקאות קשורות, על ידי הגדרת תרומתו (היחסית) של כל צד לעסקה, לרווח שנוצר. תרומה זו חייבת להיקבע, בין היתר, באופן אשר ישקף את הפונקציות אשר בוצעו, הסיכונים שנלקחו, המשאבים שהועסקו והעלויות ששולמו על ידי כל צד לעסקה הקשורה.
שיטת השוואת הרווחים ("Comparable Profits Method – CPM") - שיטה זו (המכונה גם "Transactional Net Margin Method – TNMM" באירופה) מעריכה האם הסכום אשר שולם בעסקה קשורה הוא בתנאי שוק, על ידי השוואת הרווח אשר הושג על ידי אחד הצדדים לעסקה הקשורה ("the tested party") לרווח של צדדים שלישיים המבצעים עסקאות דומות, בעלי פונקציות דומות והנושאים בסיכונים דומים.
מחירי העברה כהזדמנות ניהולית

הטיפול במחירי העברה נועד, במקורו, להוכיח לרשויות המס כי החברות מבצעות את העסקאות הבין-חברתיות שלהן תוך שימוש במחירי שוק. אך התייחסות נכונה לנושא מחירי העברה עשויה גם להניב לחברה הזדמנות ניהולית ראשונה במעלה (בין היתר בתחום המס) ולאפשר למנהלי החברה לבחון את פעילותה במבט מדויק ומחושב.
התיעוד הנאות הנדרש על ידי רשויות המס כולל, בין היתר, תיאור של מוצרי החברה, אופן פעילותה, השווקים בהם היא פועלת וניתוח משפטי-כלכלי של מחירי ההעברה הנהוגים בחברה. למעשה, מדובר במחקר רחב על אופן פעילותה של החברה העשוי להעיד על יעילותה התפעולית של החברה. כך למשל, אחת מתוצאות הכנת התיעוד הנאות עשויה להצביע על העובדה כי התשלום המועבר לחברת בת מסוימת עולה על המקובל בשוק בו פועלת החברה. ניתוח של תוצאה זו עשוי להצביע, למשל, על שולי רווח שגויים, על תפעול לא נכון, על צורך בבחינת אופן העסקת העובדים וכדומה.
במהלך הכנת התיעוד הנאות נבחנת גם דרך תמחור העסקאות הבין חברתיות. ייתכן כי הדרך בה נעשה שימוש כיום אינה מתאימה לדרישות רשויות המס (למשל, ייתכן ששיטת ה-cost plus אינה מתאימה). מעבר לכך, ייתכן כי הדרך הנוכחית אינה נכונה מבחינה כלכלית. בחינה מושכלת של דרכי פעולות החברה, על ידי מומחים כלכליים-משפטיים, יכולה להביא לא רק לשינוי בשיטת התמחור אלא אף להתייעלות.
מונדיאליטו 2012 (כדורגל חופים)

| --- | --- |
 מארחת:  פורטוגל
 תקופת התחרות:  27 ביולי 2012 – 29 ביולי 2012 (3 ימים)
 מספר משתתפות:  4
 הזוכה:  פורטוגל פורטוגל (זכייה רביעית)
 מספר משחקים:  6
 מספר שערים:  47 (7.83 בממוצע למשחק)
 מלך השערים:  פורטוגל מאדג'ר (7 שערים)
 השחקן המצטיין:  פורטוגל מאדג'ר
 → מונדיאליטו 2011מונדיאליטו 2013 ←
 
מונדיאליטו 2012 בכדורגל חופים היה טורניר כדורגל חופים, שנערך בחוף "פראיה דה רושה" בפורטימאו, פורטוגל בין התאריכים 27 ביולי ל-29 ביולי 2012. התחרות כללה ארבע נבחרות שהתחרו ביניהן בשיטת ראונד-רובין (שיטה שבה כל נבחרת פוגשת את כל הנבחרות האחרות).
הנבחרות המשתתפות

הרפובליקה העממית של סין סין
גרמניה גרמניה
פורטוגל פורטוגל (מארחת)
ספרד ספרד
טבלה סופית

| קבוצה | משחקים | ניצחונות | ניצחונות (לאחר הארכה או פנדלים) | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| פורטוגל פורטוגל | 3 | 3 | 0 | 0 | 17 | 7 | 10 | 9 |
| ספרד ספרד | 3 | 2 | 0 | 1 | 20 | 7 | 13 | 6 |
| גרמניה גרמניה | 3 | 1 | 0 | 2 | 7 | 15 | 8- | 3 |
| הרפובליקה העממית של סין סין | 3 | 0 | 0 | 0 | 3 | 18 | 15- | 0 |